વિમુક્ત જાતિ- છારા, વર્ષોથી ચોર તરીકે ઓળખાય છે, પણ જો તમે કોઈ છારા વ્યક્તિને જઈને પૂછશો તો તેઓ ગર્વથી કહેશે કે તેઓ કલાકાર છે..! કાયદાઓ અને છારા સમાજ વચ્ચેનો સંઘર્ષ વર્ષોથી ચાલતો આવ્યો છે. આ નાટકમાં તમને છારા સમાજનાં ભૂતકાળ અને વર્તમાનની વાસ્તવિક ઝલક દેખાશે, અહિંયા તેઓ કોઈપણ પ્રકારે કોઈ સહાનુભુતિ કે દયાની યાચના નથી કરી રહ્યા, કે ન તો તેમને મળેલા ચોરનાં લેબલ કોઈ વિષે સફાઈ આપી રહ્યા છે. આ વાર્તાઓ અને અનુભવનાં કથન દ્વારા કલાકાર અને પ્રેક્ષક વચ્ચેનું અંતર અને ઔપચારિકતા ચોક્કસ ઓછી થશે